Eksoplaneetta
Eksoplaneetta on aurinkokuntamme ulkopuolella sijaitseva eli ekstrasolaarinen planeetta. Ensimmäinen varmistettu eksoplaneetta löydettiin vuonna 1992, ja toukokuussa 2016 löydettyjen planeettojen määrä oli jo 3 300. Lisäksi Nasan Kepler-avaruusteleskooppi on havainnut yli 4 700 eksoplaneettaehdokasta, jotka odottavat lisähavaintoja ennen löytöjen varmistamista.
Eta2 Hydri
Eta Hydri (η2 Hydri) on Etelän vesikäärmeen tähdistössä 216 valovuoden päässä Maasta sijaitseva keltainen jättiläistähti, jolta löydettiin eksoplaneetta vuonna 2005.